Okresná prokuratúra Senica 
Janka Kráľa 735, 905 45 Senica

Sp. zn. : Pv 692/11/2205	Senica, 18.7.2013
EEČ : 2-19-30-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 14.6.2012, spisová značka Pv 692/11/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 7.8.2011 asi o 20.20 h viedol po ceste č. I/51 v úseku XXXXX - XXXXX osobné motorové vozidlo zn. Opel Astra, ev. č. XXXXX pričom v km 80,00 pri predchádzaní osobného motorového vozidla zn. Opel Vectra, ev. č. XXXXX ktoré viedol XXXXX, v dôsledku nesprávneho predchádzania a nedodržania dostatočného bočného odstupu od predchádzaného vozidla narazil prednou časťou svojho vozidla do ľavej zadnej časti vozidla zn. Opel Vectra, ktoré vyšlo mimo cestu a narazilo do svahu, a pri dopravnej nehode utrpela spolujazdkyňa vo vozidle zn. Opel Vectra XXXXX, nar. XXXXX v XXXXX, trvale bytom XXXXX č. XXXXX, podľa odborného vyjadrenia znalca z odboru zdravotníctvo a farmácia, odvetvie traumatológia podvrtnutie mäkkých tkanív v oblasti pravého zápästia s dobou liečenia a práceneschopnosti do troch týždňov, pričom obv. XXXXX svojím konaním porušil ustanovenie § 15 ods. 3 zákona NR SR č. 8/2009 Z. z. o cestnej premávke v znení neskorších predpisov.   

Uznesením prokurátora Okresnej prokuratúry Senica zo dňa 14.6.2012, spisová značka Pv 692/11/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátorky Okresnej prokuratúry Senica sp. zn. Pv 692/11 zo dňa 14.6.2012 bolo voči obv. XXXXX podľa § 216 odsek 1 Trestného poriadku podmienečne zastavené trestné stíhanie pre prečin ublíženia na zdraví podľa § 158 Trestného zákona, pričom mu bola určená skúšobná doba v trvaní 1 rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 26.6.2012.  

          Po uplynutí skúšobnej doby som z jednotlivých správ zistila, že obv. XXXXX v mieste bydliska požíva dobrú povesť. Na Mestskom úrade v XXXXX nebola prejednávaná sťažnosť, ktorá by sa týkala jeho osoby, pričom ani zo správy  Obvodného úradu XXXXX, odboru všeobecnej vnútornej správy nevyplýva, že by bol týmto úradom prejednávaný pre priestupok. Podľa odpisu z registra trestov nebol v skúšobnej dobe odsúdený. 

	Z uvedeného je teda zrejmé, že obvinený XXXXX v skúšobnej dobe viedol riadny život a vyhovel uloženým podmienkam.

 	Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 

	Podľa § 217 ods. 4 Tr. por. právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať  do 3 dní 
odo dňa jeho doručenia prostredníctvom tunajšej prokuratúry ku Krajskej 
prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka